
OPĆINSKO VIJEĆE
KLASA: 363-01/25-01/05
URBROJ: 2196-26-02-26-3
Tompojevci, 09.10.2026.

Temeljem članka 72. stavak 1. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članka 29. Statuta Općine Tompojevci („Službeni vjesnik“ Vukovarsko-srijemske županije, broj 04/21 i 19/22), Općinsko vijeće Općine Tompojevci na 10. sjednici održanoj 09.10.2026. godine, donijelo je

I. IZMJENE I DOPUNE PROGRAMA

održavanja komunalne infrastrukture za 2026. godinu

Članak 1.
U Programu održavanja komunalne infrastrukture za 2026. godinu („Službeni vjesnik“ Vukovarsko-srijemske županije, broj 24/26 - dalje u tekstu: Program), članak 2. mijenja se i glasi:
„Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju komunalne infrastrukture u 2026. godini po vrsti komunalne djelatnosti, s procjenom pojedinih troškova, kako slijedi:

1.  Održavanje nerazvrstanih cesta

· zatvaranje udarnih jama, popravak manjih površina ručno, asfaltiranje te popravak dijelova postojeće loše betonske ili asfaltne podloge, osiguranje prohodnosti cesta u zimskim uvjetima, održavanje postojeće i izrada nove horizontalne prometne signalizacije na nerazvrstanim cestama, čišćenje zemljišnog pojasa, uklanjanje i sječenje grana na stablima uz cestu. Ukupna duljina nerazvrstanih cesta u 5 naselja Općine Tompojevci iznosi 11,252 km.

Sredstva za izvršenje radova navedenih u ovoj točki predviđaju se u ukupnom iznosu od 67.165,00 eura, prihod od zakupa poljoprivrednog zemljišta u iznosu od 60.740,00 eura, šumski doprinos 5.800,00 eura, pomoći iz državnog proračuna – fiskalno izravnanje u iznosu od 625,00 eura.
2. Održavanje građevina i uređaja javne namjene

· održavanje autobusnih nadstrešnica (ukupno 6), oglasnih ploča (ukupno 5), spomenika (ukupno 7) i drugih građevina i uređaja javne namjene u 5 naselja Općine Tompojevci.

Sredstva za izvršenje radova navedenih u ovoj točki predviđaju se u ukupnom iznosu od 1.770,00 eura, a financirat će se od šumskog doprinosa 1.214,00 eura, pomoći 556,00 eura.
3. Održavanje javne rasvjete

· održavanje sustava javne rasvjete u 5 naselja Općine Tompojevci (434 rasvjetna tijela), podmirivanje troškova električne energije za javnu rasvjetu.
Sredstva za izvršenje radova navedenih u ovoj točki predviđaju se u ukupnom iznosu od 33.401,00 eura od čega 11.091,00 eura za troškove električne energije, 8.000,00 eura za redovno održavanje (po ugovoru), dekoracije za božićne i novogodišnje blagdane 6.680,00 eura, izmještanje električnog stupa 130,00 eura, te projektiranje fotonaponskih elektrana i baterijskih sustava za javnu rasvjetu u iznosu od 7.500,00. Financirat će se iz komunalne naknade u iznosu od 18.485,00 eura i šumskog doprinosa 14.916,00 eura.
4. Održavanje javnih površina na kojima nije dopušten promet motornih vozila

· održavanje i popravci pješačkih staza unutar pet naselja Općine Tompojevci 

Sredstva za izvršenje radova navedenih u ovoj točki predviđaju se u ukupnom iznosu od 28.900,00 eura, od toga 27.600,00 eura za radove i 1.300,00 eura za troškovnik i nadzor a financirati će se iz sredstava za komunalni doprinos u iznosu od 1.650,00 eura, pravo služnosti 16.300,00 eura, koncesijske naknade 4.650,00 eura, šumskog doprinosa 6.100,00 eura te naknade za legalizaciju 200,00 eura.
5. Održavanje javnih zelenih površina

· košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja,  obnova i održavanje opreme na dječjim igralištima i drugi poslovi potrebni za održavanje javnih zelenih površina.

Sredstva za izvršenje radova navedenih u ovoj točki predviđaju se u ukupnom iznosu od 110.265,00 eura a financirat će se iz komunalne naknade u iznosu od 2.110,00 eura, šumski doprinos 35.285,00 eura, prihoda od prodaje materijalne imovine u vlasništvu RH 4.600,00 i pomoći – ministarstvo prostornoga uređenja i graditeljstva u iznosu od 68.270,00 eura.
6. Održavanje čistoće javnih površina

· čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Tompojevci.

Sredstva za izvršenje radova navedenih u ovoj točki predviđaju se u ukupnom iznosu od 2.610,00 eura, a financirati će se iz  šumskog doprinosa .

7. Održavanje groblja

· održavanje prostora i zgrada za obavljanje ispraćaja i ukopa pokojnika (mrtvačnica) te uređivanje putova, zelenih i drugih površina unutar mjesnih groblja u pet naselja Općine Tompojevci (ukupno 8 groblja - 4 rimokatolička, 1 grkokatoličko i 3 pravoslavna). Ukupna površina svih groblja iznosi 95.337 m2.

Sredstva za izvršenje radova navedenih u ovoj točki predviđaju se u ukupnom iznosu od 37.270,00 eura, a financirati će se iz šumskog doprinosa u iznosu od 19.740,00 eura, grobne naknade u iznosu od 16.100,00 eura, naknade  za dodjelu grobnog mjesta u iznosu od 330,00 eura, naknade za izgradnju i obnovu grobnog mjesta u iznosu od 500,00 eura, naknada od eksploatacije mineralnih sirovina u iznosu od 600,00 eura.

8. Dezinsekcija i deratizacija
· provođenje obvezne preventivne  dezinsekcije i deratizacije radi sustavnog suzbijanja insekata i glodavaca.

Sredstva za izvršenje radova navedenih u ovoj točki predviđaju se u ukupnom iznosu od 13.480,00 eura, od čega 4.400,00 eura za deratizaciju, a 9.080,00 eura za dezinsekciju, a  financirat će se iz prihoda od zakupa poljoprivrednog zemljišta. 

9. Veterinarsko-higijeničarski poslovi

· hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

Sredstva za izvršenje radova navedenih u ovoj točki predviđaju se u ukupnom iznosu od 5.000,00 eura, a financirat će se od naknade za eksploataciju mineralnih sirovina.“
Članak 2.
Članak 3. Programa mijenja se i glasi:
„Sredstva za ostvarivanje Programa održavanja komunalne infrastrukture za 2026. godinu planirana su u iznosu od 299.861,00 eura, a osigurat će se iz sljedećih izvora: 

· komunalna naknada 20.595,00 eura

· naknada za korištenje grobnog mjesta  16.100,00 eura

· naknada za izgradnju i obnovu grobnog mjesta 500,00 eura

· naknada za dodjelu grobnog mjesta  330,00 eura

· naknada za nezakonito izgrađene zgrade u prostoru 200,00 eura

· sredstva od prava služnosti 16.300,00 eura

· zakup poljoprivrednog zemljišta 74.220,00 eura

· pomoći- fiskalno izravnanje 625,00 eura

· komunalni doprinos 1.650,00 eura

· naknada za eksploataciju mineralnih sirovina 6.156,00 eura

· koncesijska naknada – 4.650,00 eura

· šumski doprinos 85.665,00 eura

· ministarstvo prostornoga uređenja i graditeljstva 68.270,00 eura

· prihodi od prodaje materijalne imovine u vlasništvu RH 4.600,00 eura.“
Članak 3. 

Ove I. Izmjene i dopune Programa objavit će se u „Službenom vjesniku“ Vukovarsko-srijemske županije, a stupaju na snagu osmoga dana od dana objave.

